టెన్సింగ్ నార్కే

టెన్సింగ్ నార్కే  (జ.మే 29, 1914 - మే 9, 1986) నేపాల్ కి చెందిన ఒక పర్వతారోహకుడు. అతను ప్రపంచంలో అత్యంత ఎత్తైన ఎవరెస్టు శిఖరాన్ని అధిరోహించిన మొదటి వ్యక్తులలో ఒకడు.  1953, మే 29 న నార్కే తన సహచరుడు ఎడ్మండ్ హిల్లరీతో కలసి ఎవరెస్టు శిఖరాన్ని అధిరోహించి చరిత్రలో మొదటి వ్యక్తిగా నిలిచాడు.Conquerors of Everest . Time.com (14 June 1999). Retrieved on 2012-05-21. టైమ్‌ మ్యాగజిన్ ఇతనిని 20వ శతాబ్దంలో అత్యంత ప్రాచుర్యం పొందిన 100 మంది ప్రముఖులలో ఒకడిగా గుర్తించింది. ఇతనికి 1953 లో నేపాల్ రాజు త్రిభువన్ ఆర్డర్ ఆఫ్ ది స్టార్ పురస్కారాన్ని ప్రకటించాడు. 1959 లో అతనికి  భారత ప్రభుత్వం పద్మభూషణ్ పురస్కారాన్ని ప్రదానం చేసింది.

బాల్యం
అతని బాల్య విశేషాల గురించి పరస్పర విరుద్ధమైన అంశాలున్నాయి. అతను కొద్ది సంవత్సరాల క్రిందట తెలిపిన స్వీయ చరిత్ర ఆధారంగా అతను తన కుటుంబం షెర్పా తెగకు చెందినదనీ, నేపాల్లో గల ఉత్తర హిమాలయ ప్రాంతంలోని "కుంబూ"లో గల "టెంగ్‌బోఖె" గ్రామానికి చేరుకున్నారనీ తెలిపాడు.Tenzing Norgay and James Ramsey Ullman, Man of Everest (1955, also published as Tiger of the Snows) "కుంబూ" ప్రాంతం ఎవరెస్టు శిఖరానికి దగ్గరగా ఉన్న ప్రాంతం. ఈ ప్రాంతాన్ని టిబెటన్లు, షెర్పాలు ఖోమొలుంగ్మా అని పిలుస్తారు. ఈ పదానికి టిబెట్ భాషలో "పవిత్ర మాత" అని అర్థం. అతడు బౌద్ధమతస్తుడు. ఆ ప్రాంతములో గల టిబెటన్లు, షెర్పాలు బౌద్ధ మతస్తులే. అతని అసలైన పుట్టిన తేదీ గురించి ఖచ్చితంగా తెలియరాలేదు. ఆయన చెప్పినదానిని బట్టి మే నెల చివరిలో ఉండెడిదని తెలుస్తుంది. ఎవరెస్టు శిఖరం ఎక్కిన తదుపరి అతను తన పుట్టినతేదీని మే 29 న జరుపుకొనేవాడు. టిబెటన్ కాలెండరు ప్రకారం ఆయన పుట్టిన సంవత్సరం ఇయర్ ఆఫ్ రాబిట్గా పిలుస్తారు. ఆయన 1914 లో జన్మించాడు. అతని  బాల్య నామం నామ్‌గ్యాల్ వాంగ్డీ. ఆయన బాల్య నామం ప్రముఖ లామా అయిన గవాంగ్ టెన్సింగ్ నోర్బు యొక్క సలహా మేరకు మార్చబడింది. టెన్సింగ్ నార్కే అనగా "మతానికి  ధనవంతుడైన, భాగ్య శాలి అయిన అనుచరుడు". ఆయన తండ్రి "లా మిన్‌గ్మా"  జడల బర్రెల మందలు కాసుకొనే వ్యక్తి (పశువుల కాపరి). టెన్సింగ్ నార్కే తల్లి పేరు "డోక్మో కిన్‌జోమ్". టెన్సింగ్ తన 13 మంది సహోదరులలో 11 వ వాడు. అందులో చాలామంది శైశవ దశలోనే మరణించినవారే.

తన కౌమార దశలో రెండు సార్లు ఇంటి నుండి వెళ్ళిపోయాడు. మొదటిసారి కాఠ్మండుకు రెండవసారి డార్జిలింగ్ కు పారిపోయాడు. తను బౌద్ధ సన్యాసిగా మారడానికి బౌద్ధ సంఘానికి తరలించబడ్డాడు. కానీ తనకు అది సరియైనది కాదని నిర్ణయించుకుని వెనుతిరిగాడు. తన 19 సంవత్సరాల వయస్సులో డార్జిలింగ్ లో గల షెర్పా సమాజంతో స్థిరపడ్డాడు.

పర్వతారోహణ
1935 లో ఆయన ఎవరెస్టు శిఖరాన్ని అధిరోహించిన వర్గానికి నాయకుడుగా నియమింపబడి మొదటిసారి ఎవరెస్టు శిఖరాన్ని అధిరోహించే అవకాశాన్ని పొందాడు. తన 20 సంవత్సరాల వయసులో ఇతర పర్వతారోహకులిద్దరు వైద్య పరీక్షలో విఫలం అయినందున ఈయనకు ఈ అవకాశం వచ్చింది.

 పురస్కారాలు 
1953 లో నేపాల్ రాజు త్రిభువన్ ఆర్డర్ ఆఫ్ ది స్టార్ పురస్కారాన్ని ప్రకటించాడు. 1959 లో ఈయనకు భారత ప్రభుత్వం పద్మభూషణ్ పురస్కారాన్ని ఇచ్చింది.

మూలాలు

ఆధారాలు
Tony Astill, Mount Everest The Reconnaissance 1935 (2005)
George Band, Everest Exposed (2005), an account of the 1953 expedition
Tashi Tenzing and Judy Tenzing, Tenzing Norgay and Sherpas of Everest (2003)
Ed Webster, Snow in the Kingdom (2000)
Ed Douglas, Tenzing: Hero of Everest (2003)
Jamling Tenzing Norgay, Touching My Father's Soul (2002)

బాహ్య లంకెలు

 Article  on Tenzing from Royal Geographical Society
 Entry from People database
  Eric Shipton leader of The Mount Everest Reconnaissance 1935

వర్గం:భారతీయ బౌద్ధులు
వర్గం:పర్వతారోహకులు
వర్గం:నేపాల్ బౌద్ధులు
వర్గం:పద్మభూషణ పురస్కార గ్రహీతలు
వర్గం:ఎవరెస్టు పర్వతాన్ని అధిరోహించిన వ్యక్తులు
వర్గం:భారతీయ పర్వతారోహకులు
వర్గం:1914 జననాలు
వర్గం:1986 మరణాలు